Moxhe al låme

Ene moxhe al låme moche a l' lâme, accint d' après L' Rotche u mo(he) a lâme, accint d' Serè, avou fondaedje do H ou moxhe d' apî moche d' api, accint d' après Nameur ou moxhe di tchetoere, c’ est èn inseke sociåve ås deus aiyes ki pout esse aclevé po-z aveur del låme.

 Apis mellifera

Mins gn a des ôtès sôres di moxhes al låme.

L' aclevaedje des moxhes al låme si fwait pa des moxhîs ou moxhtîs.

 Motlî 
  moxhî
  Aclevaedje_des_moxhes_al_låme#Documintåcion

 Biyolodjeye sociåle 
Tins d' l' esté, ene moxhe (peuplåcion di moxhes al låme dins ene tchetoere) est fwaite di troes sôres d' insekes :
 li rinne ou mere ou mere moxhe : c' est leye ki pond les oûs ki vont dner totes les ôtès sôres. Ele pout viker 4 ou 5 ans. Ele n' est esminceye k' on côp, å cminçmint di s' veye. Tins del campagne, ele va ponre di 1500 a 2500 oûs par djoû.
 les grossès moxhes ou bourdons ou måyes (peres moxhes) : i discloyèt e moes d' may, po-z esmincer les meres. I n' boutèt nén et magnèt foirt. I sont touwés pa les ovrires e moes d' awousse, cwand l' plouctaedje kimince a rastrinde.
 les ovrires : c' est des frumeles monses, pus coûtes ki l' rinne, et pus stroetes ki les grossès moxhes. End a des meyes et des rameyes dins ene tchetoere. Ele vikèt cénk a shijh samwinnes di l' esté, cwand ele tcherbinèt a l' ovraedje, et shijh a set moes di l' ivier, la k' ele si rispoizèt.S43

 Sôres di moxhes al låme 
 noere moxhe al låme (wårdêye peure a Momgniye et Chimai).

 Maladeyes des moxhes al låme 
 loke uropeyinne
 loke amerikinne
 varowa

 Sourdants 

Categoreye:Insekes
*